PMIndiaData/PMIndiaSum huggingface dataset:
ନ୍ୟାୟପାଳିକା କ୍ଷେତ୍ରରେ ଭାରତ, ବାଂଲାଦେଶ ବୁଝାମଣାକୁ କେନ୍ଦ୍ର କ୍ୟାବିନେଟର ମଞ୍ଜୁରି

ନ୍ୟାୟପାଳିକା କ୍ଷେତ୍ରରେ ପାରସ୍ପରିକ ସହଯୋଗ ଲାଗି ଭାରତ ଏବଂ ବାଂଲାଦେଶ ମଧ୍ୟରେ ସ୍ୱାକ୍ଷରିତ ବୁଝାମଣାପତ୍ର (ଏମ୍ଓୟୁ)କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ଅନୁମୋଦନ ମିଳିଛି । ଦୁଇ ଦେଶର ନ୍ୟାୟପାଳିକା ମଧ୍ୟରେ ସହଯୋଗ ବୃଦ୍ଧି ଏବଂ ନ୍ୟାୟପାଳିକା ବ୍ୟବସ୍ଥାକୁ ଅଧିକ ସୁଦୃଢ଼ କରିବା ଏହି ଏମଓୟୁର ଉଦ୍ଦେଶ୍ୟ । ଶିକ୍ଷଣୀୟ କାର୍ଯ୍ୟକ୍ରମ, ତାଲିମ ଏବଂ ଗସ୍ତ ମାଧ୍ୟମରେ ଦୁଇ ଦେଶର ବିଚାରପତି ଏବଂ ବିଚାରବିଭାଗୀୟ ଅଧିକାରୀଙ୍କ ମଧ୍ୟରେ ଆପୋଷ ଆଲୋଚନା ଲାଗି ଏହି ବୁଝାମଣାପତ୍ରରେ ବ୍ୟବସ୍ଥା ହୋଇଛି । ଆଇନ ଏବଂ ନ୍ୟାୟ କ୍ଷେତ୍ରରେ ସାମ୍ପ୍ରତିକ ବିକାଶ ଏବଂ ସୂଚନା ଆଦାନପ୍ରଦାନ ଲାଗି ଏହି ଏମ୍ଓୟୁ ପ୍ରୋତ୍ସାହନ ଯୋଗାଇବ । ଭିତ୍ତିଭୂମି ଏବଂ ସୂଚନା ଟେକ୍ନୋଲଜି କ୍ଷେତ୍ରରେ ମତବିନିମୟ ଲାଗି ମଧ୍ୟ ଏଥିରେ ବ୍ୟବସ୍ଥା କରାଯାଇଛି ।
ମଧ୍ୟପ୍ରଦେଶର ସତନା ସଡକ ଦୁର୍ଘଟଣାରେ ପ୍ରାଣହାନୀ ଯୋଗୁଁ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟପ୍ରଦେଶର ସତନାଠାରେ ସଡକ ଦୁର୍ଘଟଣାରେ ପ୍ରାଣହାନୀ ଯୋଗୁଁ ଶୋକ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି, “ମଧ୍ୟପ୍ରଦେଶର ସତନାଠାରେ ଘଟିଥିବା ମର୍ମନ୍ତୁଦ ସଡକ ଦୁର୍ଘଟଣାରେ ମୁଁ ଗଭୀର ଭାବେ ଦୁଃଖୀ ଓ ବ୍ୟଥିତ । ସଙ୍କଟର ଏହି ଘଡିରେ ପୀଡିତ ପରିବାର ଓ ପରିଜନଙ୍କ ପ୍ରତି ମୁଁ ମୋର ସମବେଦନା ପ୍ରକଟ କରୁଛି । ଦୁର୍ଘଟଣାରେ ଆହତମାନଙ୍କ ଆଶୁ ଆରୋଗ୍ୟ କାମନା କରୁଛି ।”
ପାରାଲିମ୍ପିକ୍ସ ଖେଳରେ ବନ୍ଧୁକ ଚାଳନାରେ କାଂସ୍ୟ ପଦକ ବିଜେତା ସିଂହରାଜ ଅଧାନାଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପାରାଲିମ୍ପିକ୍ସ ଗେମ୍ସ, ଟୋକିଓରେ ବନ୍ଧୁକ ଚାଳନାରେ କାଂସ୍ୟ ପଦକ ବିଜେତା ସିଂହରାଜ ଅଧାନାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ସିଂହରାଜ ଅଧାନାଙ୍କ ଅସାଧାରଣ ପ୍ରଦର୍ଶନ! ଭାରତର ପ୍ରତିଭାବାନ ଶୁଟର ଦେଶ ପାଇଁ କାଂସ୍ୟ ପଦକ ଜିତିଛନ୍ତି । ସେ କଠିନ ପରିଶ୍ରମ କରିଛନ୍ତି ଓ ଏହି ଉଲ୍ଲେଖନୀୟ ସଫଳତା ହାସଲ କରିଛନ୍ତି । ତାଙ୍କୁ ଅଭିନନ୍ଦନ ଜଣାଉଛି ଓ ତାଙ୍କ ଉଜ୍ୱଳ ଭବିଷ୍ୟତ କାମନା କରୁଛି ।#ପାରାଲିମ୍ପିକ୍ସ#ପ୍ରେଜ4ପାରା ।”
ଭାରତୀୟ ସିନେମାର ଜାତୀୟ ସଂଗ୍ରହାଳୟକୁ ଉଦ୍ଘାଟନ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମୁମ୍ବାଇରେ ଭାରତୀୟ ସିନେମାର ଜାତୀୟ ସଂଗ୍ରହାଳୟକୁ ଉଦ୍ଘାଟନ କରିଥିଲେ । ଏହି ଅବସରରେ ମହାରାଷ୍ଟ୍ରର ରାଜ୍ୟପାଳ ଶ୍ରୀ ସି. ବିଦ୍ୟାସାଗର ରାଓ, ମୁଖ୍ୟମନ୍ତ୍ରୀ ଶ୍ରୀ ଦେବେନ୍ଦ୍ର ଫଡ଼ନବୀସ, କେନ୍ଦ୍ର ରାଷ୍ଟ୍ର ମନ୍ତ୍ରୀ ଶ୍ରୀ ରାମଦାସ ଅଠାୱଲେ ଏବଂ କେନ୍ଦ୍ର ସୂଚନା ଏବଂ ପ୍ରସାରଣ ରାଷ୍ଟ୍ରମନ୍ତ୍ରୀ କର୍ଣ୍ଣଲ ରାଜ୍ୟବର୍ଦ୍ଧନ ରାଠୋର ଏବଂ ଅନ୍ୟ ବିଶିଷ୍ଟବ୍ୟକ୍ତିମାନେ ଉପସ୍ଥିତ ଥିଲେ । ନିଜର ସମ୍ବୋଧନରେ ପ୍ରଧାନମନ୍ତ୍ରୀ କହିଥିଲେ ଯେ ଭାରତୀୟ ସିନେମାର ଜାତୀୟ ସଂଗ୍ରହାଳୟ ଯୁବ ପିଢ଼ିଙ୍କୁ ଭାରତୀୟ ସିନେମାକୁ ବୁଝିବା ଏବଂ ସେ ବିଷୟରେ ଜାଣିବା ଲାଗି ସୁଯୋଗ ପ୍ରଦାନ କରିବ । ସେ କହିଥିଲେ ଯେ ସଂଗ୍ରହାଳୟରେ ବିଭିନ୍ନ ଚଳଚ୍ଚିତ୍ର ବ୍ୟକ୍ତିବିଶେଷଙ୍କ ସଂଘର୍ଷର କାହାଣୀ ସହିତ ଭାରତୀୟ ମନୋରଞ୍ଜନ ଜଗତର ଇତିହାସି ବିଷୟରେ ବିସ୍ତୃତ ସୂଚନା ରହିବ । ଚଳଚ୍ଚିତ୍ର ଏବଂ ସମାଜକୁ ପରସ୍ପରର ପ୍ରତିବିମ୍ବ ଭାବେ ବର୍ଣ୍ଣନା କରି ପ୍ରଧାନମନ୍ତ୍ରୀ କହିଥିଲେ ଯେ ସମାଜରେ ଯାହାକିଛି ଘଟିଥାଏ ତା’ର ଝଲକ ପରଦାରେ ଚଳଚ୍ଚିତ୍ର ମାଧ୍ୟମରେ ଦେଖିବାକୁ ମିଳିଥାଏ । ଚଳଚ୍ଚିତ୍ରର ଛବି ସମାଜର ଆଇନାରେ ଦେଖିବାକୁ ମିଳିଥାଏ । ବର୍ତ୍ତମାନ ଚଳଚ୍ଚିତ୍ର ନିର୍ମାଣ ସମ୍ପର୍କରେ ମତ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ଏବେ ଏପରି ଅନେକ ଚଳଚ୍ଚିତ୍ର ନିର୍ମାଣ ହେଉଛି ଯାହା ସମସ୍ୟା ଏବଂ ସମାଧାନ ଉଭୟକୁ ଦର୍ଶାଉଛି, ଯାହା ପୂର୍ବର ସେହି ବର୍ଷଗୁଡ଼ିକର ତୁଳନାରେ ସକାରାତ୍ମକ ସଂକେତ ଦେଉଛି, ଯେତେବେଳେ ଚଳଚ୍ଚିତ୍ରରେ କେବଳ ଅସହାୟତା ପ୍ରଦର୍ଶିତ କରାଯାଉଥିଲା । ପ୍ରଧାନମନ୍ତ୍ରୀ କହିଥିଲେ ଯେ ଭାରତର ବିଶ୍ୱାସ ଅଛି ଯେ ସେ କେବଳ ନିଜ ସାମ୍ନାରେ ଥିବା ସମସ୍ୟାଗୁଡ଼ିକର ନିଜେ ହିଁ ସମାଧାନ କରିଦେବ । ଏହା ନୂତନ ଭାରତର ଲକ୍ଷ୍ୟଣ, ଯିଏ ସମସ୍ୟାଗୁଡ଼ିକର ମୁକାବିଲା କରିବା ଏବଂ ସେଗୁଡ଼ିକର ସମାଧାନ କରିବା ଲାଗି ସକ୍ଷମ ଏବଂ ସମର୍ଥ । ପ୍ରଧାନମନ୍ତ୍ରୀ ନିଜ ଅଭିଭାଷଣରେ ଭାରତୀୟ ସିନେମାର ବୈଶ୍ୱିକ ପ୍ରସାରକୁ ଉଜାଗର କରିଥିଲେ । ଏ ସନ୍ଦର୍ଭରେ ସେ ବିଶ୍ୱର ସେହି ବିଭିନ୍ନ ନେତାମାନଙ୍କ ସହିତ ହୋଇଥିବା ଆଲୋଚନାର ଉଲ୍ଲେଖ କରିଥିଲେ ଯେଉଁମାନେ ଏପରିକି ଭାରତୀୟ ଚଳଚ୍ଚିତ୍ରର ଗୀତ ମଧ୍ୟ ଗାଇପାରୁଥିଲେ । ସେ ଏପରି ଚରିତ୍ରର ନିର୍ମାଣ କରିବା ଲାଗି ଚଳଚ୍ଚିତ୍ର ଜଗତକୁ ଶୁଭାକାମନା ଜଣାଇଥିଲେ ଯେଉଁ ଚରିତ୍ର ଯୁବପିଢ଼ିଙ୍କ କଳ୍ପନାକୁ ନିଜ ଭିତରେ ସମାହିତ କରିପାରୁଥିବ । ଏପରି ଚରିତ୍ରଗୁଡ଼ିକର ବୈଶ୍ୱିକ ଅପିଲ କାରଣରୁ ଭାରତୀୟ ଯୁବକମାନେ ଏବେ କେବଳ ବ୍ୟାଟମ୍ୟାନଙ୍କ ପ୍ରଶଂସକ ନୁହନ୍ତି, ବରଂ ବାହୁବଳୀକୁ ମଧ୍ୟ ଦେଖିବାକୁ ଚାହୁଁଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ଭାରତର ସଫ୍ଟ ପାୱାର, ଏହାର ବିଶ୍ୱସନୀୟତାକୁ ବଢ଼ାଇବା ଏବଂ ସାରା ବିଶ୍ୱରେ ବ୍ରାଣ୍ଡ ଇଣ୍ଡିଆର ନିର୍ମାଣରେ ଭାରତୀୟ ଚଳଚ୍ଚିତ୍ରର ଏକ ବଡ଼ ଭୂମିକା ରହିଛି । ସେ କହିଥିଲେ ଯେ ଚଳଚ୍ଚିତ୍ର ଜରିଆରେ ଗୁରୁତ୍ୱପୂର୍ଣ୍ଣ ସାମାଜିକ ପ୍ରସଙ୍ଗ ଯଥା ସ୍ୱଚ୍ଛତା, ମହିଳା ସଶକ୍ତିକରଣ, କ୍ରିଡ଼ା ଆଦି ଲୋକମାନଙ୍କ ନିକଟରେ ପହଁଚିପାରୁଛି । ସିନେମା ରାଷ୍ଟ୍ର ନିର୍ମାଣରେ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିଥାଏ ଏବଂ ଏକ ଭାରତ ଶ୍ରେଷ୍ଠ ଭାରତ ଭାବନାକୁ ସୁଦୃଢ଼ କରିଥାଏ । ପ୍ରଧାନମନ୍ତ୍ରୀ କହିଥିଲେ ଯେ ଭାରତରେ ପର୍ଯ୍ୟଟନର ପ୍ରୋତ୍ସାହନରେ ଯୋଗଦାନ ଦେବାରେ ଚଳଚ୍ଚିତ୍ର ଉଦ୍ୟୋଗରେ ବ୍ୟାପକ ସମ୍ଭାବନା ରହିଛି । ସେ କହିଥିଲେ ଯେ ଦେଶର ବିଭିନ୍ନ ଭାଗରେ ଚଳଚ୍ଚିତ୍ରର ସୁଟିଂକୁ ଅନୁମତି ଦେବା ଲାଗି ସରକାର ସିଙ୍ଗଲ ୱିଣ୍ଡୋ କ୍ଲିୟରାନ୍ସ ପ୍ରଣାଳୀ ଆଣିବା ଲାଗି “ଇଜ ଅଫ ଫିଲ୍ମିଂ”ର ସୁବିଧା ପ୍ରଦାନ କରିବା ଦିଗରେ କାର୍ଯ୍ୟ କରୁଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ସରକାର ଚଳଚ୍ଚିତ୍ର ପାଏରେସି ସମସ୍ୟା ଉପରେ ଅଂକୁଶ ଲଗାଇବା ପାଇଁ ସିନେମାଟୋଗ୍ରାଫ ଆଇନ 1952ରେ ସଂଶୋଧନ ଆଣିବା ଦିଗରେ କାର୍ଯ୍ୟ କରୁଛନ୍ତି ।
ଭାରତ – ପ୍ରଶାନ୍ତ ମହାସାଗରୀୟ ଅର୍ଥନୈତିକ ସଂରଚନାର ଘୋଷଣା ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଉଦ୍‌ବୋଧନ

ଏକ ଅନ୍ତର୍ଭୁକ୍ତିମୂଳକ ତଥା ନମନୀୟ ଭାରତ ପ୍ରଶାନ୍ତ – ମହାସାଗରୀୟ ଅର୍ଥନୀତିକ ସଂରଚନା ନିର୍ମାଣ ନିମନ୍ତେ ଉପସ୍ଥିତ ଆମେରିକାର ରାଷ୍ଟ୍ରପତି ବାଇଡେନ୍ ଏବଂ ଜାପାନର ପ୍ରଧାନମନ୍ତ୍ରୀ ମହାମହିମ ଶ୍ରୀ ଫୁମିଓ କିଶିଦା, ଆଭାସୀ ମାଧ୍ୟମରେ ଆମ ସହିତ ଯୋଡି ହୋଇଥିବା ଆମର ସମସ୍ତ ନେତାଗଣ । ମହାମହିମଗଣ, ଆଜି ଏହି ମହତ୍ୱପୂର୍ଣ୍ଣ ସମାରୋହରେ ଆପଣ ସମସ୍ତଙ୍କ ସହିତ ସମ୍ପୃକ୍ତ ହେବା ମୋତେ ଢେର ଆନନ୍ଦ ପ୍ରଦାନ କରିଛି । ଭାରତ – ପ୍ରଶାନ୍ତ ମହାସାଗରୀୟ ଅର୍ଥନୈତିକ ସଂରଚନା ଏହି କ୍ଷେତ୍ରକୁ ବିଶ୍ୱ ଅର୍ଥନୈତିକ ଅଭିବୃଦ୍ଧିର ବାହକ କରିବା ନିମନ୍ତେ ଆମ ସମସ୍ତଙ୍କର ସାମୂହିକ ଇଚ୍ଛାଶକ୍ତିର ଏକ ଘୋଷଣାନାମା ଅଟେ । ଏହି ମହତ୍ୱପୂର୍ଣ୍ଣ ପଦକ୍ଷେପ ନିମନ୍ତେ ମୁଁ ଆମେରିକାର ରାଷ୍ଟ୍ରପତି ବାଇଡେନ୍‌ଙ୍କୁ ବହୁତ ବହୁତ ଧନ୍ୟବାଦ ପ୍ରଦାନ କରୁଛି । ଭାରତ – ପ୍ରଶାନ୍ତ ମହାସାଗରୀୟ କ୍ଷେତ୍ର ଉତ୍ପାଦନ, ଆର୍ଥିକ କାର୍ଯ୍ୟକ୍ରମ, ବିଶ୍ୱ ବାଣିଜ୍ୟ ଏବଂ ନିବେଶର କେନ୍ଦ୍ର ଅଟେ । ଇତିହାସ ଏହି କଥାର ସାକ୍ଷୀ ଯେ, ଭାରତ – ପ୍ରଶାନ୍ତ – ମହାସାଗରୀୟ କ୍ଷେତ୍ରର ବାଣିଜ୍ୟ ପ୍ରବାହରେ ଭାରତ ବହୁ ପୂର୍ବରୁ ଏକ ପ୍ରମୁଖ କେନ୍ଦ୍ର ହୋଇ ରହି ଆସିଛି । ଏହା ଉଲ୍ଲେଖ କରାଯିବା ଯୋଗ୍ୟ ଯେ, ବିଶ୍ୱର ସବୁଠାରୁ ପୁରୁଣା ବାଣିଜ୍ୟିକ ବନ୍ଦର ଭାରତରେ, ମୋର ନିଜ ରାଜ୍ୟ ଗୁଜରାଟର ଲୋଥାଲ୍‌ରେ ରହିଥିଲା । ତେଣୁ, ଏହା ଅତ୍ୟାବଶ୍ୟକ ଅଟେ ଯେ, ଆମେ ଏହି ଅଂଚଳର ଆର୍ଥିକ ଆହ୍ୱାନ ଗୁଡ଼ିକର ସାମନା କରିବା ପାଇଁ ଭାଗିଦାରୀତା ଆଧାରରେ ସମସ୍ତଙ୍କ ପାଇଁ ସାଧାରଣ ଏବଂ ରଚନାତ୍ମକ ସମାଧାନର ପନ୍ଥା ବାହାର କରିବା ଉଚିତ୍ । ମହାମହିମଗଣ, ଭାରତ ଇଚ୍ଛା କରେ ଯେ, ଏକ ପ୍ରତ୍ୟାଶୀ ଯୋଗାଣ ଶୃଙ୍ଖଳାର ତିନି ଗୋଟି ମୁଖ୍ୟ ସ୍ତମ୍ଭ ରହିବା ଉଚିତ୍‌: ବିଶ୍ୱାସ, ସ୍ୱଚ୍ଛତା ଏବଂ ସମୟାନୁବର୍ତିତା । ମୋର ଦୃଢ଼ ବିଶ୍ୱାସ ରହିଛି ଯେ, ଏହି ସଂରଚନା (ଫ୍ରେମୱର୍କ) ଏହି ତିନି ଗୋଟି ସ୍ତମ୍ଭକୁ ସୁଦୃଢ଼ କରିବା ନିମନ୍ତେ ସହାୟକ ହେବ ଏବଂ ଭାରତ – ପ୍ରଶାନ୍ତ ମହାସାଗରୀୟ କ୍ଷେତ୍ରର ବିକାଶ, ଶାନ୍ତି ଏବଂ ସମୃଦ୍ଧିର ମାର୍ଗକୁ ପ୍ରଶସ୍ତ କରିବ । ଅଶେଷ ଅଶେଷ ଧନ୍ୟବାଦ ।
କାବୁଲ ନିକଟରେ ହୋଇଥିବା ଆତଙ୍କବାଦୀ ଆକ୍ରମଣକୁ ପ୍ରଧାନମନ୍ତ୍ରୀଙ୍କ ନିନ୍ଦା

କାବୁଲ ନିକଟରେ ହୋଇଥିବା ଆତଙ୍କବାଦୀ ଆକ୍ରମଣକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୃଢ ଭାବେ ନିନ୍ଦା କରିବା ସହିତ ଏହି ଘଟଣାରେ ଗଭୀର ଭାବେ ମର୍ମାହତ ହୋଇଛନ୍ତି । “କାବୁଲ ନିକଟରେ ଆକ୍ରମଣ ଘଟଣାରେ ଗଭୀର ଭାବେ ବ୍ୟଥିତ ଓ ମର୍ମାହତ । ଏହି ବର୍ବର ହିଂସାକୁ ମୁଁ ନିନ୍ଦା କରୁଛି । ମୃତାହତଙ୍କ ପରିବାର ବର୍ଗଙ୍କ ପ୍ରତି ସମବେଦନା ଏବଂ ସେମାନଙ୍କ ଲାଗି ମୋର ପ୍ରାର୍ଥନା”, ବୋଲି କହିଛନ୍ତି ପ୍ରଧାନମନ୍ତ୍ରୀ ।
ଗାନ୍ଧଡା ଗୁଡି ଟ୍ରେଲର ରିଲିଜ ହେବା ପରେ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କର୍ଣ୍ଣାଟକର ପ୍ରାକୃତିକ ସୌନ୍ଦର୍ଯ୍ୟ ତଥା ପରିବେଶ ସଂରକ୍ଷଣ ପାଇଁ କନ୍ନଡ ଅଭିନେତା ପୁନିଥ୍‍ ରାଜକୁମାରଙ୍କୁ ଶ୍ରଦ୍ଧାଞ୍ଜଳି ସ୍ୱରୂପ ତାଙ୍କ ନିକଟରେ ଥିବା ଏକ ପ୍ରକଳ୍ପ ଗାନ୍ଧଡା ଗୁଡିର ଟ୍ରେଲର ରିଲିଜ ହେବା ପରେ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି ଯେ ସ୍ୱର୍ଗତ ପୁନିଥ୍‍ ରାଜକୁମାର ବିଶ୍ୱର ଲକ୍ଷ ଲକ୍ଷ ଲୋକଙ୍କ ହୃଦୟରେ ବାସ କରନ୍ତି । କନ୍ନଡ ଅଭିନେତା ସ୍ୱର୍ଗତ ପୁନିଥ୍‍ ରାଜକୁମାରଙ୍କ ପତ୍ନୀ ଅଶ୍ୱିନୀ ପୁନିଥ୍‍ ରାଜକୁମାରଙ୍କ ଟୁଇଟ୍‍କୁ ଉଦ୍ଧୃତ କରି ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଆପୁ ବିଶ୍ୱର ଲକ୍ଷ ଲକ୍ଷ ଲୋକଙ୍କ ହୃଦୟରେ ବାସ କରେ । ସେ ଉଜ୍ଜ୍ୱଳ ବ୍ୟକ୍ତିତ୍ୱ ,, ଶକ୍ତିରେ ପରିପୂର୍ଣ୍ଣ ଏବଂ ଅଦ୍ୱିତୀୟ ପ୍ରତିଭାରେ ଆଶୀର୍ବାଦ ପ୍ରାପ୍ତ ହୋଇଥିଲେ । ଗାନ୍ଧଡା ଗୁଡି ମାତା ପ୍ରକୃତି, କର୍ଣ୍ଣାଟକର ପ୍ରାକୃତିକ ସୌନ୍ଦର୍ଯ୍ୟ ଏବଂ ପରିବେଶ ସଂରକ୍ଷଣ ପ୍ରତି ଏକ ଶ୍ରଦ୍ଧାଞ୍ଜଳି । ଏହି ପ୍ରୟାସ ପାଇଁ ମୋର ଶୁଭେଚ୍ଛା ।”
ପ୍ରଧାନମନ୍ତ୍ରୀ ଟିମ୍ ଆସାମକୁ ଏକ ଶିଙ୍ଗ ଥିବା ଗଣ୍ଡାଙ୍କ କଲ୍ୟାଣ ଲାଗି ଉଦ୍ୟମ ସକାଶେ ପ୍ରଶଂସା କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟିମ୍ ଆସାମକୁ ଏକ ଶିଙ୍ଗିଆ ଗଣ୍ଡାର କଲ୍ୟାଣ ପାଇଁ ଉଦ୍ୟମ ସକାଶେ ପ୍ରଶଂସା କରିଛନ୍ତି । ସେ ଏହା ମଧ୍ୟ କହିଛନ୍ତି ଯେ ଗୋଟିଏ ଶିଙ୍ଗ ଥିବା ଗଣ୍ଡା ହେଉଛି ଭାରତର ଗର୍ବ ଏବଂ ଏହାର କଲ୍ୟାଣ ପାଇଁ ସମସ୍ତ ପଦକ୍ଷେପ ନିଆଯିବ । ମୁଖ୍ୟମନ୍ତ୍ରୀ ଶ୍ରୀ ହିମନ୍ତ ବିଶ୍ୱ ଶର୍ମାଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି; ଟିମ୍ ଆସାମର ଉଦ୍ୟମ ପ୍ରଶଂସନୀୟ । ଏକ ଶିଙ୍ଗ ଗଣ୍ଡା ହେଉଛି ଭାରତର ଗର୍ବ ଏବଂ ଏହାର ଉନ୍ନତି ପାଇଁ ସମସ୍ତ ପଦକ୍ଷେପ ନିଆଯିବ ।
ଥିରୁଭାଲୁଭାର୍ ଦିବସ ଅବସରରେ ପ୍ରଧାନମନ୍ତ୍ରୀ ମହାନ ଥିରୁଭାଲୁଭାରଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଥିରୁଭାଲୁଭାର୍ ଦିବସ ଅବସରରେ ମହାନ ଥିରୁଭାଲୁଭାରଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଥିରୁଭାଲୁଭାର୍ ଦିବସରେ ମୁଁ ମହାନ ଥିରୁଭାଲୁଭାରଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛି । ତାଙ୍କର ଆଦର୍ଶ ଅନ୍ତର୍ନିହିତ ଏବଂ ବ୍ୟବହାରିକ … ସେ ନିଜର ବିବିଧ ପ୍ରକୃତି ଏବଂ ବୌଦ୍ଧିକ ଗମ୍ଭୀରତା ପାଇଁ ବିରଳ । ଗତବର୍ଷ କନ୍ୟାକୁମାରୀ ଠାରେ ଥିରୁଭାଲୁଭାରଙ୍କ ପ୍ରତିମୂର୍ତ୍ତି ଏବଂ ବିବେକାନନ୍ଦ ସ୍ମାରକର ଏକ ଭିଡିଓ ପ୍ରସ୍ତୁତ ହୋଇଥିଲା ଯାହାକୁ ମୁଁ ଏଠାରେ ଉଲ୍ଲେଖ କରୁଛି । https://t.co/B7JuOMLjRo"
ପଶ୍ଚିମବଙ୍ଗ ବନ୍ୟା ପୀଡିତଙ୍କ ପାଇଁ ଅନୁକମ୍ପା ରାଶି ଘୋଷଣା କଲେ ପ୍ରଧାନମନ୍ତ୍ରୀ

ପଶ୍ଚିମବଙ୍ଗର କେତେକାଞ୍ଚଳରେ ଦେଖାଦେଇଥିବା ବନ୍ୟା ଯୋଗୁଁ ଯେଉଁ ବ୍ୟକ୍ତିମାନେ ପ୍ରାଣ ହରାଇଛନ୍ତି ସେମାନଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ରାଷ୍ଟ୍ରୀୟ ରିଲିଫ ପାଣ୍ଠିରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବା ନେଇ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଘୋଷଣା କରିଛନ୍ତି । ଆହତ ବ୍ୟକ୍ତିମାନଙ୍କୁ 50 ହଜାର ଟଙ୍କା ପ୍ରଦାନ କରାଯିବା ନେଇ ମଧ୍ୟ ସେ ଘୋଷଣା କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟ୍ଵିଟ୍ କରିଛି ଯେ, “ପଶ୍ଚିମବଙ୍ଗର କେତେକାଞ୍ଚଳରେ ଦେଖାଦେଇଥିବା ବନ୍ୟା ଯୋଗୁଁ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ରାଷ୍ଟ୍ରୀୟ ରିଲିଫ ପାଣ୍ଠିରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବ । ସେହିଭଳି ଆହତମାନଙ୍କୁ 50 ହଜାର ଟଙ୍କା ଦିଆଯିବ” ।
ପ୍ରଧାନମନ୍ତ୍ରୀ ନଭେମ୍ବର ୧୬ତାରିଖରେ ପ୍ରଥମ ଅଡିଟ୍ ଦିବସ ପାଳନ ଉତ୍ସବକୁ ସମ୍ବୋଧିତ କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୬ ନଭେମ୍ବର, ୨୦୨୧ ପୂର୍ବାହ୍ନ ୧୦:୩୦ ରେ ସିଏଜି କାର୍ଯ୍ୟାଳୟ ପରିସରରେ ପ୍ରଥମ ଅଡିଟ୍ ଦିବସ ପାଳନ କାର୍ଯ୍ୟକ୍ରମକୁ ସମ୍ବୋଧିତ କରିବେ । ଏହି ଅବସରରେ ପ୍ରଧାନମନ୍ତ୍ରୀ ସର୍ଦ୍ଦାର ବଲ୍ଲଭଭାଇ ପଟେଲଙ୍କ ପ୍ରତିମୂର୍ତ୍ତିକୁ ମଧ୍ୟ ଉନ୍ମୋଚନ କରିବେ । ସିଏଜି ଅନୁଷ୍ଠାନର ଐତିହାସିକ ଉତ୍ପତ୍ତି ଏବଂ ଗତ କିଛି ବର୍ଷ ମଧ୍ୟରେ ପ୍ରଶାସନ, ସ୍ୱଚ୍ଛତା ଏବଂ ଉତ୍ତରଦାୟିତ୍ୱରେ ଏହାର ଅବଦାନ ପାଇଁ ଅଡିଟ୍ ଦିବସ ପାଳନ କରାଯାଏ । ଭାରତର ସିଏଜି ଏହି ଅବସରରେ ଉପସ୍ଥିତ ରହିବେ ।
ଶ୍ରୀଲ ଭକ୍ତି ବେଦାନ୍ତ ସ୍ୱାମୀ ପ୍ରଭୁପାଦଜୀଙ୍କ ୧୨୫ତମ ଜନ୍ମବାର୍ଷିକୀ ଅବସରରେ ପ୍ରଧାନମନ୍ତ୍ରୀ ଉନ୍ମୋଚନ କଲେ ସ୍ୱତନ୍ତ୍ର  ସ୍ମାରକୀ ମୁଦ୍ର

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀଲ ଭକ୍ତି ବେଦାନ୍ତ ସ୍ୱାମୀ ପ୍ରଭୁପାଦଜୀଙ୍କ ୧୨୫ତମ ଜନ୍ମବାର୍ଷିକୀ ଅବସରରେ ଆଜି ଏକ ସ୍ମାରକୀ ମୁଦ୍ରା ଭିଡିଓ କନ୍‌ଫରେନ୍ସିଂ ଜରିଆରେ ଉନ୍ମୋଚନ କରିଛନ୍ତି । ଏଥିରେ ଅନ୍ୟମାନଙ୍କ ମଧ୍ୟରେ ସଂସ୍କୃତି, ପର୍ଯ୍ୟଟନ ଏବଂ ଉତ୍ତର ପୂର୍ବାଞ୍ଚଳ ଉନ୍ନୟନ ମନ୍ତ୍ରୀ ଶ୍ରୀ ଜି. କିଶନ ରେଡ୍ଡୀ ମଧ୍ୟ ଉପସ୍ଥିତ ଥିଲେ । ଏହି ଅବସରରେ ଉଦ୍‌ବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ପବିତ୍ର ଜନ୍ମାଷ୍ଟମୀ ସାଙ୍ଗକୁ ଶ୍ରୀଲ ପ୍ରଭୁପାଦଜୀଙ୍କ ୧୨୫ତମ ଜନ୍ମବାର୍ଷିକୀ ଏକ ଅପୂର୍ବ ସଂଯୋଗ । ଏହା ସତ୍ତ୍ୱେ ଯେପରି ସାଧନାରେ ଖୁସି ଓ ସନ୍ତୋଷପ୍ରାପ୍ତି ଉଭୟ ହୋଇଛି । ଆଜାଦୀ କା ଅମୃତ ମହୋତ୍ସବ କାଳରେ ହିଁ ଏହା ହେଉଛି ବୋଲି ସେ କହିଥିଲେ । ସେଥିପାଇଁ ଆଜି ଶ୍ରୀଲ ପ୍ରଭୁପାଦ ସ୍ୱାମୀଙ୍କ ଲକ୍ଷ ଲକ୍ଷ ଅନୁଗାମୀ ଓ କୋଟି କୋଟି କୃଷ୍ଣ ପ୍ରେମୀ ବିଶ୍ୱବାସୀ ଏହି ଅଭିଜ୍ଞତା ସାଉଁଟୁଛନ୍ତି ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଭୁପାଦ ସ୍ୱାମୀ ଭଗବାନ ଶ୍ରୀକୃଷ୍ଣଙ୍କ ପ୍ରତି ପ୍ରଗାଢ ନିଷ୍ଠାର ଅବତାରଣା କରି ପ୍ରଧାନମନ୍ତ୍ରୀ ତାଙ୍କୁ ଭାରତରେ ଜଣେ ମହାନ ଭକ୍ତଭାବେ ବିବେଚନା କରିଥିଲେ । ସେ ଦେଶର ସ୍ୱାଧୀନତା ସଂଗ୍ରାମରେ ଲଢିଥିଲେ । ଅସହଯୋଗ ଆନ୍ଦୋଳନକୁ ସମର୍ଥନ ଜଣାଇ ସେ ସ୍କଟିଶ କଲେଜରୁ ଡିପ୍ଲୋମା ଗ୍ରହଣ କରିବାକୁ ମନା କରିଦେଇଥିଲେ ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଆମର ଯୋଗ ଓ ସିଧାସାଧା ଜୀବନ ଧାରଣ ପ୍ରଣାଳୀ ସମଗ୍ର ବିଶ୍ୱକୁ ପ୍ରସାରିତ ହୋଇଥିବାବେଳେ, ଆୟୁର୍ବେଦ ଭଳି ବିଜ୍ଞାନ ମଧ୍ୟ ବିଶ୍ୱବ୍ୟାପୀ ବେଶ୍ ଜନାଦୃତ । ପ୍ରଧାନମନ୍ତ୍ରୀ କହିଥିଲେ ଯେ, ଆମେ ଯେତେବେଳେ ଅନ୍ୟ ଦେଶକୁ ଯାଇଥାଏଁ ଓ ସେଠାକାର କେହି ସାକ୍ଷାତ କାଳରେ ହରେ କୃଷ୍ଣ ବୋଲି ଉଚ୍ଚାରଣ କରେ ଆମକୁ ଗର୍ବିତ ଓ ଆପଣାର ଭଳି ଲାଗେ । ଯେତେବେଳେ ମେକ ଇନ୍ ଇଣ୍ଡିଆ ସାମଗ୍ରୀ ପାଇଁ ସେହିଭଳି ସନ୍ତୋଷ ମିଳିବ ଓ ଆମେ ଇସ୍କନଠାରୁ ଅନେକ ଶିଖି ପାରିବା ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଦାସତ୍ୱ ସମୟରେ ଭକ୍ତି ଆନ୍ଦୋଳନ ହିଁ ଭାରତୀୟ ଚେତନାକୁ ବଂଚାଇ ରଖିଥିଲା । ଆଜି ବିଦ୍ୱାନମାନେ କଳନା କରିଛନ୍ତି ଯେ ଭକ୍ତି ଯୁଗରେ ସାମାଜିକ ବିପ୍ଳବ ସଂଗଠିତ ହୋଇ ନ ଥିଲେ ଦେଶର ସ୍ଥିତି ଯେ କ’ଣ ହୋଇଥାନ୍ତା ତାହା ଅନୁମାନ ମଧ୍ୟ କରିବା ମୁସ୍କିଲ ବୋଲି କହିଥିଲେ । ପ୍ରତି ପ୍ରାଣୀକୁ ବିଶ୍ୱାସ, ସାମାଜିକ ଉଚ୍ଚନୀଚ ଭାବନା ଓ ସୁବିଧା ଅସୁବିଧାର ଉର୍ଦ୍ଧ୍ୱକୁ ନେଇ ଯୋଡିଥାଏ । ସେଭଳି କଠିନ ସମୟରେ ମଧ୍ୟ ଚୈତନ୍ୟ ମହାପ୍ରଭୁଙ୍କ ଭଳି ମହାନ୍ ସନ୍ଥ ସମାଜକୁ ଭକ୍ତିଭାବ, ବିଶ୍ୱାସ ଓ ଆତ୍ମବିଶ୍ୱାସ ଦ୍ୱାରା ଏକତାର ସୂତ୍ରରେ ବାନ୍ଧି ପାରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ସ୍ୱାମୀ ବିବେକା ନନ୍ଦ ଯେତେବେଳେ ବେଦାନ୍ତକୁ ପାଶ୍ଚାତ୍ୟକୁ ନେଇଯାଇଥିଲେ, ସେତେବେଳେ ଶ୍ରୀଲ ପ୍ରଭୁପାଦ ଏବଂ ଇସ୍କନ ଭକ୍ତିଯୋଗକୁ ବିଶ୍ୱାଭିମୁଖୀ କରାଇପାରିଥିଲେ । ସେ ଭକ୍ତି ବେଦାନ୍ତକୁ ବିଶ୍ୱ ଚେତନା ସହ ଯୋଡିଥିଲେ ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ବିଶ୍ୱର ବିଭିନ୍ନ ଦେଶରେ ଶହ ଶହ ଇସ୍କନ ମନ୍ଦିର ଓ ଗୁରୁକୁଳ ଭାରତୀୟ ସଂସ୍କୃତିକୁ ଉଦ୍‌ଜୀବିତ ରଖିଛନ୍ତି । ଇସ୍କନ ପୃଥିବୀକୁ ଭାରତମାନେ ବିଶ୍ୱାସ, ଉତ୍ସାହ, ଆନନ୍ଦ ଓ ମାନବିକତାରେ ବିଶ୍ୱାସୀ ବୋଲି ବାର୍ତ୍ତା ଦେଇଛି । କଚ୍ଛର ଭୂମିକମ୍ପ ଓ ଉତ୍ତରାଖଣ୍ଡର ବର୍ଷାବିତ୍ପାତ ଓଡିଶା ଓ ବଙ୍ଗଳାରେ ବାତ୍ୟା ବେଳେ ଇସ୍କନର ସେବାଭାବ ଉପରେ ଶ୍ରୀ ମୋଦୀ ଆଲୋକପାତ କରିଥିଲେ । ବୈଶ୍ୱିକ ମହାମାରୀ କାଳରେ ମଧ୍ୟ ଇସ୍କନ୍‌ର କାର୍ଯ୍ୟ ଉପରେ ପ୍ରଧାନମନ୍ତ୍ରୀ ଆଲୋକପାତ କରିଥିଲେ ।
ବିଶ୍ଵ ଅଣ୍ଡର-20 ଚାମ୍ପିଅନସିପର 400 ମିଟର ବର୍ଗରେ ସ୍ଵର୍ଣ୍ଣ ବିଜୟୀ ହିମା ଦାସଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ଵ ଅଣ୍ଡର-20 ଚାମ୍ପିଅନସିପର 400 ମିଟର ବର୍ଗରେ ସ୍ଵର୍ଣ୍ଣ ପଦକ ହାସଲ କରିଥିବା ଭାରତୀୟ କ୍ରୀଡାବିତ ହିମା ଦାସଙ୍କୁ ଅଭିନନ୍ଦନ ଜଣାଇଛନ୍ତି । “ଭାରତ ଆଜି ଉଲ୍ଲସିତ ଓ ଗୌରବାନ୍ଵିତ ହୋଇଛି ଅଥେଲେଟ ହିମା ଦାସଙ୍କ ପାଇଁ, ଯିଏକି ବିଶ୍ଵ ଅଣ୍ଡର-20 ଚାମ୍ପିଅନସିପର 400 ମିଟର ବର୍ଗରେ ସ୍ଵର୍ଣ୍ଣ ପଦକ ଜିଣିଛନ୍ତି । ତାଙ୍କୁ ଶୁଭେଚ୍ଛା ଓ ଅଭିନନ୍ଦନ! ହିମାଙ୍କ ସଫଳତା ନିଶ୍ଚିତ ରୂପେ ଭବିଷ୍ୟତର ଯୁବ ଖେଳାଳିମାନଙ୍କୁ ଉତ୍ସାହିତ କରିବ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପୂର୍ବତନ ଜାପାନ ପ୍ରଧାନମନ୍ତ୍ରୀ ଆବେ ସିଞ୍ଜୋଙ୍କ ଦୁଃଖଦ ମୃତ୍ୟୁରେ ଦୁଃଖ ଓ ଶୋକ ବ୍ୟକ୍ତ କଲେ ପ୍ରଧାନମନ୍ତ୍ରୀ

ପୂର୍ବତନ ଜାପାନ ପ୍ରଧାନମନ୍ତ୍ରୀ ଆବେ ସିଞ୍ଜୋଙ୍କ ଦୁଃଖଦ ମୃତ୍ୟୁରେ ପ୍ରଧାନମନ୍ତ୍ରୀ ଗଭୀର ଶୋକ ଓ ଦୁଃଖ ବ୍ୟକ୍ତ କରିଛନ୍ତି । ଶ୍ରୀ ମୋଦୀ ଶ୍ରୀ ଆବେଙ୍କ ସହ ସମ୍ପର୍କ ଓ ବନ୍ଧୁତାକୁ ସୂଚାଇବା ସହ ଭାରତ- ଜାପାନ ସମ୍ପର୍କକୁ ଏକ ସ୍ୱତନ୍ତ୍ର ରଣନୈତିକ ଓ ବୈଶ୍ୱିକ ଭାଗିଦାରୀ ସ୍ତରକୁ ଆଣିବାରେ ଶ୍ରୀ ଆବେଙ୍କ ମହତ୍ତ୍ୱପୂର୍ଣ୍ଣ ଅବଦାନ ସମ୍ପର୍କରେ ଆଲୋଚନା କରିଛନ୍ତି । ଆବେ ସିଞ୍ଜୋଙ୍କ ପ୍ରତି ସମ୍ମାନ ପ୍ରଦର୍ଶନ ପାଇଁ ଶ୍ରୀ ମୋଦୀ ଜୁଲାଇ ୯, ୨୦୨୨ରେ ଦିନିକିଆ ଜାତୀୟ ଶୋକଦିବସ ଘୋଷଣା କରିଛନ୍ତି । ନିକଟରେ ଆବେ ସିଞ୍ଜୋଙ୍କ ସହ ଟୋକିଓରେ ହୋଇଥିବା ବୈଠକର ଏକ ଫଟୋ ପ୍ରଧାନମନ୍ତ୍ରୀ ଶେୟାର କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟ ଶୃଙ୍ଖଳରେ ଜଣାଇଛନ୍ତି; “ମୋର ଅନ୍ୟତମ ଅତିପ୍ରିୟ ବନ୍ଧୁ ସିଞ୍ଜୋ ଆବେଙ୍କ ଦୁଃଖଦ ମୃତ୍ୟୁରେ ମୁ ଚକିତ ଓ ଦୁଃଖିତ । ସେ ଜଣେ ବିଶ୍ୱସ୍ତରୀୟ ରାଜନେତା, ଜଣେ ଭଲ ନେତା ଓ ଯୋଗ୍ୟ ପ୍ରଶାସକ ଥିଲେ । ଜାପାନ ଓ ବିଶ୍ୱକୁ ଅପେକ୍ଷାକୃତ ଭଲ ସ୍ଥାନରେ ପରିଣତ କରିବା ପାଇଁ ସେ ନିଜ ଜୀବନ ଉତ୍ସର୍ଗ କଲେ ।” “ଶ୍ରୀ ଆବେଙ୍କ ସହ ମୋ ସମ୍ପର୍କ ବହୁ ପୁରୁଣା । ଗୁଜୁରାଟ ମୁଖ୍ୟମନ୍ତ୍ରୀ ଥିବା ବେଳେ ତାଙ୍କ ସହ ମୋ ପରିଚୟ ହୋଇଥିଲା ଓ ଏହି ବନ୍ଧୁତା ମୁଁ ପ୍ରଧାନମନ୍ତ୍ରୀ ହେବାଯାଏଁ ଅକ୍ଷୂର୍ଣ୍ଣ ରହିଥିଲା । ଅର୍ଥନୀତି ଓ ବିଶ୍ୱ ପ୍ରସଙ୍ଗରେ ତାଙ୍କର ତୀକ୍ଷ୍ମ ଅନ୍ତର୍ଦୃଷ୍ଟି ମତେ ଗଭୀର ଭାବେ ପ୍ରଭାବିତ କରୁଥିଲା ।” “ନିକଟରେ ମୋର ଜାପାନ ଗସ୍ତ ବେଳେ ଶ୍ରୀ ଆବେଙ୍କୁ ପୁଣିଥରେ ଭେଟିବାର ସୁଯୋଗ ମିଳିଥିଲା ଓ ଆମେ ବହୁ ପ୍ରସଙ୍ଗରେ ଆଲୋଚନା କରିଥିଲୁ । ସବୁବେଳ ଭଳି ସେ ଚାତୁର୍ଯ୍ୟପୂର୍ଣ୍ଣ ଓ ଅନ୍ତର୍ଦୃଷ୍ଟିସମ୍ପନ୍ନ ଥିଲେ । ମୁଁ ଜାଣିନଥିଲି ଯେ, ଏହା ଆମର ଶେଷ ଦେଖାସାକ୍ଷାତ ହେବ । ଆବେଙ୍କ ପରିବାର ଓ ଜାପାନ ନାଗରିକମାନଙ୍କୁ ସମବେଦନା ଜଣାଉଛି ।” “ଭାରତ- ଜାପାନ ସମ୍ପର୍କକୁ ଏକ ସ୍ୱତନ୍ତ୍ର ରଣନୈତିକ ଓ ବୈଶିକ ଭାଗିଦାରୀ ସ୍ତର ପର୍ଯ୍ୟନ୍ତ ପହଞ୍ଚାଇବାରେ ଶ୍ରୀ ଆବେଙ୍କ ବିଶେଷ ଅବଦାନ ଥିଲା । ଆଜି ସାରା ଭାରତ ଜାପାନ ସହିତ ଶୋକ ପାଳନ କରୁଛି ଓ ଶୋକର ଏହି ମୁହୂର୍ତ୍ତରେ ଆମେ ଜାପାନୀ ଭାଇଭଉଣୀଙ୍କ ସହ ଛିଡା ହୋଇଛୁ ।” “ପୂର୍ବତନ ପ୍ରଧାନମନ୍ତ୍ରୀ ଆବେ ସିଞ୍ଜୋଙ୍କ ପ୍ରତି ସମ୍ମାନର ପ୍ରତୀକ ଭାବେ ଜୁଲାଇ ୯, ୨୦୨୨ରେ ଦିନିକିଆ ଜାତୀୟ ଶୋକଦିବସ ପାଳନ କରାଯିବ ।”
ପ୍ରଧାନମନ୍ତ୍ରୀଙ୍କୁ ଭେଟିଲେ ୟୁରୋପୀୟ ନିବେଶ ବ୍ୟାଙ୍କର ସଭାପତି ଡଃ ୱାର୍ନର ହୋୟର

ୟୁରୋପୀୟ ନିବେଶ ବ୍ୟାଙ୍କର ସଭାପତି ଡଃ ୱାର୍ନର ହୋୟର ଆଜି ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ପ୍ରଧାନମନ୍ତ୍ରୀଙ୍କ ସହ ଆଲୋଚନା କାଳରେ ୟୁରୋପୀୟ ନିବେଶ ବ୍ୟାଙ୍କର ବରିଷ୍ଠ ଅଧିକାରୀମାନେ ମଧ୍ୟ ଉପସ୍ଥିତ ଥିଲେ । ପ୍ରଧାନମନ୍ତ୍ରୀ ବର୍ଷକ ପୂର୍ବେ ତାଙ୍କର ୟୁରୋପୀୟ ଯୁନିଅନ – ଭାରତ ଶିଖର ବୈଠକରେ ୟୁରୋପୀୟ ନିବେଶ ବ୍ୟାଙ୍କର ଏକ ଉଚ୍ଚସ୍ତରୀୟ ପ୍ରତିନିଧି ଦଳକୁ ଭେଟିଥିଲେ ଏବଂ ଦିଲ୍ଲୀରେ ବ୍ୟାଙ୍କର ଏକ ଆଞ୍ଚଳିକ କାର୍ଯ୍ୟ।ଳୟ ଖୋଲିବା ଲାଗି ପ୍ରତିଶ୍ରୁତି ଦେଇଥିଲେ । ଆଜି ଦିଲ୍ଲୀରେ ଏହି ବ୍ୟାଙ୍କର କାର୍ଯ୍ୟ।ଳୟ ଉଦ୍ଘାଟିତ ହୋଇଛି । ଆଲୋଚନା କାଳରେ ପ୍ରଧାନମନ୍ତ୍ରୀ ଜଳବାୟୁ ପରିବର୍ତ୍ତନ ଏବଂ ଦୀର୍ଘସ୍ଥାୟୀ ପରିବେଶ ସୁରକ୍ଷା ସମ୍ପର୍କରେ ଭାରତର ନୀତିଗତ ଦିଗଗୁଡିକ ବର୍ଣ୍ଣନା କରିଥିଲେ । ଇତିମଧ୍ୟରେ ୟୁରୋପୀୟ ନିବେଶ ବ୍ୟାଙ୍କ ଲକ୍ଷ୍ନୌ ମେଟ୍ରୋ ସମେତ ଭାରତର ଅନେକ ପରିବେଶଧର୍ମୀ ପ୍ରକଳ୍ପ ପାଇଁ 100 କୋଟି ୟୁରୋରୁ ଅଧିକ ମୂଲ୍ୟର ଋଣ ସହାୟତା ପ୍ରଦାନ କରିଛି । ଡଃ ହୋୟର କଥାବାର୍ତ୍ତା ବେଳେ ଜଳବାୟୁ ପରିବର୍ତ୍ତନ ସମସ୍ୟାର ମୁକାବିଲା ଦିଗରେ ଭାରତର ଦୃଢ, ସକ୍ରିୟ ଓ ସକାରାତ୍ମକ ପଦକ୍ଷେପଗୁଡିକୁ ବେଶ ପସନ୍ଦ କରିବା ସହ ଭବିଷ୍ୟତରେ ଏ ଦିଗରେ ୟୁରୋପୀୟ ନିବେଶ ବ୍ୟାଙ୍କର ସହାୟତା ଜାରି ରହିବ ବୋଲି ସୂଚନା ଦେଇଥିଲେ ।
ଯୋଗରେ ଅନେକ ଶ୍ୱାସକ୍ରିୟା ବ୍ୟାୟାମ ରହିଥାଏ ଯାହାର ବହୁତ ସ୍ୱ।।ସ୍ଥ୍ୟ ଉପକାରିତା ଅଛି: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଆସନ ବ୍ୟତୀତ ଯୋଗରେ ଅନେକ ଶ୍ୱାସକ୍ରିୟା ବ୍ୟାୟାମ ମଧ୍ୟ ରହିଛି ଯାହା ସ୍ୱାସ୍ଥ୍ୟ ପାଇଁ ଅନେକ ଲାଭଦାୟକ ଅଟେ । ଶ୍ରୀ ମୋଦୀ ଏକ ଭିଡିଓ ମଧ୍ୟ ସେୟାର କରିଛନ୍ତି ଯେଉଁଥିରେ ଯୋଗ ସମ୍ବନ୍ଧୀୟ ବ୍ୟାୟାମ ବିଷୟରେ ସବିଶେଷ ତଥ୍ୟ ରହିଛି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଆସନ ବ୍ୟତୀତ ଯୋଗରେ ଅନେକ ଶ୍ୱାସକ୍ରିୟା ବ୍ୟାୟାମ ମଧ୍ୟ ରହିଛି ଯାହାର ଅନେକ ସ୍ୱାସ୍ଥ୍ୟ ଉପକାର ହୋଇଥାଏ । ଏହି ଭିଡିଓରେ ଏହି ବ୍ୟାୟାମଗୁଡିକ ବିଷୟରେ ସବିଶେଷ ତଥ୍ୟ ଅନ୍ତର୍ଭୁକ୍ତ କରାଯାଇଛି ।
ଇସ୍ରାଏଲରେ ପହଞ୍ଚିଲେ ପ୍ରଧାନମନ୍ତ୍ରୀ ମୋଦୀ, ବେନ ଗୁରିଅନ୍ ବିମାନବନ୍ଦରରେ ରାଜକୀୟ ସ୍ୱାଗତ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବେନ୍ ଗୁରିଅନ୍ ବିମାନବନ୍ଦରରେ ପହଂଚିଥିଲେ । ବିସ୍ତୃତ ସରକାରୀ ସ୍ୱାଗତ କାର୍ଯ୍ୟକ୍ରମରେ, ଇସ୍ରାଏଲ ପ୍ରଧାନମନ୍ତ୍ରୀ ବେଞ୍ଜାମିନ ନେତାନ୍ୟାହୁ ପ୍ରଧାନମନ୍ତ୍ରୀ ମୋଦୀଙ୍କୁ ସ୍ୱାଗତ କରିଥିଲେ । ଏହାପରେ ପ୍ରଧାନମନ୍ତ୍ରୀ ମୋଦୀଙ୍କୁ ରାଜକୀୟ ସମ୍ମାନ ପ୍ରଦାନ କରାଯାଇଥିଲା । ପ୍ରଧାନମନ୍ତ୍ରୀ ନେତାନ୍ୟାହୁ ତାଙ୍କ ବିବୃତି ହିନ୍ଦୀରେ ଜାରି କରିଥିଲେ । “ଆପ୍ କା ସ୍ୱାଗତ ହେ ମେରେ ଦୋସ୍ତ” (ହେ ମୋର ବନ୍ଧୁ, ଆପଣଙ୍କୁ ସ୍ୱାଗତ) । ସେ କହିଥିଲେ ପ୍ରଧାନମନ୍ତ୍ରୀଙ୍କୁ ଆମ ଦେଶ ଖୋଲା ହୃଦୟରେ ସ୍ୱାଗତ କରୁଛି । ଦୁଇ ଦେଶ ମଧ୍ୟରେ ସହଯୋଗର କୌଣସି ସୀମା ନାହିଁ । ସେ ପ୍ରଧାନମନ୍ତ୍ରୀଙ୍କୁ ଜଣେ ମହାନ ନେତା ଏବଂ ବିଶ୍ୱ ନେତା ଭାବେ ବର୍ଣ୍ଣନା କରିଥିଲେ । ଏହି ଅବସରରେ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ ଶ୍ରୀ ମୋଦୀ ହେବ୍ରୁ (ଇହୁଦୀମାନଙ୍କ ଭାଷା)ରେ “ଶାଲୋମ୍ ଲେ’କୁଲମ୍” କହି ଅଭିବାଦନ ଜଣାଇଥିଲେ । ସେ ଆହୁରି ମଧ୍ୟ ଇସ୍ରାଏଲରେ ପହଂଚି ଆନନ୍ଦ ଅନୁଭବ କରୁଛନ୍ତି ବୋଲି ହେବ୍ରୁ ଭାଷାରେ କହିଥିଲେ । ଏହି ଅବସରରେ ସେ ଇସ୍ରାଏଲର “ଏନ୍ତେବେ କାର୍ଯ୍ୟାନୁଷ୍ଠାନ” କଥା ମନେ ପକାଇଥିଲେ । ଠିକ୍ 41 ବର୍ଷ ପୂର୍ବେ 4 ଜୁଲାଇରେ ଯେତେବେଳେ ଅନେକ ଇସ୍ରାଏଲ ବନ୍ଦୀଙ୍କୁ ମୁକୁଳାଇବା ଲାଗି ପ୍ରଧାନମନ୍ତ୍ରୀ ନେତାନ୍ୟାହୁଙ୍କ ଜେଷ୍ଠ ଭ୍ରାତା ତାଙ୍କ ପ୍ରାଣବଳୀ ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଉଚ୍ଚ ଅଭିବୃଦ୍ଧି ଏବଂ ସାମଗ୍ରୀକ ବିକାଶ ଲକ୍ଷ୍ୟ ଦିଗରେ ଆଗେଇ ଚାଲିଥିବାରୁ ଇସ୍ରାଏଲକୁ ଭାରତ ନିଜର ଗୁରୁତ୍ୱପୂର୍ଣ୍ଣ ସହଯୋଗୀ ଭାବେ ବିବେଚନା କରୁଛି । ସହଭାଗୀ ଅର୍ଥନୈତିକ ସମୃଦ୍ଧି ଲାଗି ସହଯୋଗ ବୃଦ୍ଧି କରିବା ସହିତ ଆମେ ଆମ ସମାଜକୁ ଆତଙ୍କବାଦ ଭଳି ସମସ୍ୟାରୁ ମୁକ୍ତ ରଖିବା ଲାଗି ସହଯୋଗ ବୃଦ୍ଧି କରିବାକୁ ସହମତ ହୋଇଛୁ ବୋଲି ପ୍ରଧାନମନ୍ତ୍ରୀ କହିଥିଲେ । ଇସ୍ରାଏଲରେ ପ୍ରବାସୀ ଭାରତୀୟଙ୍କୁ ଭେଟିବା ସମ୍ପର୍କରେ ମତ ରଖି ସେ କହିଥିଲେ ଯେ ଭାରତୀୟ ମୂଳର ଇହୁଦୀମାନେ ଆମ ଦୁଇଟି ସମାଜକୁ ସମୃଦ୍ଧ କରିଛନ୍ତି ।
ପ୍ରଧାନମନ୍ତ୍ରୀ ମୋଦୀଙ୍କୁ ସିଓଲ ଶାନ୍ତି ପୁରସ୍କାର-2018

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ 2018 ସିଓଲ ଶାନ୍ତି ପୁରସ୍କାରରେ ସମ୍ମାନିତ କରାଯିବା ଲାଗି ସିଓଲ ଶାନ୍ତି ପୁରସ୍କାର କମିଟି ପକ୍ଷରୁ ନିଷ୍ପତ୍ତି ନିଆଯାଇଛି । ଅନ୍ତର୍ଜାତୀୟ ସହଯୋଗ ଓ ବିଶ୍ୱ ଅର୍ଥନୈତିକ ଅଭିବୃଦ୍ଧି କ୍ଷେତ୍ରରେ ତାଙ୍କ ଯୋଗଦାନ, ଦ୍ରୁତ ଅଭିବୃଦ୍ଧିଶୀଳ ଭାରତୀୟ ଅର୍ଥବ୍ୟବସ୍ଥାକୁ ପ୍ରୋତ୍ସାହନ ଦେଇ ମାନବୀୟ ବିକାଶକୁ ତ୍ୱରାନ୍ୱିତ କରିବା ଏବଂ ଦୁର୍ନୀତି ନିରୋଧୀ ତଥା ସାମାଜିକ ସଂହତି ପ୍ରୟାସ ଜରିଆରେ ଗଣତନ୍ତ୍ରର ବିକାଶକୁ ଆଗେଇ ନେବା ଦିଗରେ ସମର୍ପିତ ପ୍ରୟାସ ଲାଗି ତାଙ୍କୁ ଏହି ପୁରସ୍କାରରେ ସମ୍ମାନିତ କରାଯିବ । 2018 ସିଓଲ ଶାନ୍ତି ପୁରସ୍କାରରେ ସମ୍ମାନିତ କରିବା ଅବସରରେ ପୁରସ୍କାର ସମିତି, ଭାରତୀୟ ଏବଂ ବିଶ୍ୱ ଅର୍ଥବ୍ୟବସ୍ଥା ଗୁଡ଼ିକର ଅଭିବୃଦ୍ଧି କ୍ଷେତ୍ରରେ ଯୋଗଦାନ ଏବଂ ଧନୀ ଓ ଦରିଦ୍ରଙ୍କ ମଧ୍ୟରେ ସାମାଜିକ ଓ ଅର୍ଥନୈତିକ ତାରତମ୍ୟ ହ୍ରାସ କରିବା ଲାଗି ‘ମୋଦୀ ଅର୍ଥନୀତି’ର ପ୍ରଚଳନ ଲାଗି ପ୍ରଧାନମନ୍ତ୍ରୀ ମୋଦୀଙ୍କ ଯୋଗଦାନକୁ ବିବେଚନା କରିଛି । ଦୁର୍ନୀତି ନିରୋଧୀ ପଦକ୍ଷେପ ଏବଂ ବିମୁଦ୍ରୀକରଣ ଜରିଆରେ ସରକାରକୁ ସ୍ୱଚ୍ଛ କରିବା ଦିଗରେ ପ୍ରଧାନମନ୍ତ୍ରୀଙ୍କ ପଦକ୍ଷେପକୁ ସମିତି ଉଚ୍ଚପ୍ରଶଂସା କରିଛି । ‘ମୋଦୀ ନୀତିସମୂହ’ ଏବଂ ‘ଏକ୍ଟ ଇଷ୍ଟ ନୀତି’ ଜରିଆରେ ବିଶ୍ୱର ବିଭିନ୍ନ ରାଷ୍ଟ୍ରଗୁଡ଼ିକ ସହ ସକ୍ରିୟ ବୈଦେଶିକ ନୀତି ଜରିଆରେ କ୍ଷେତ୍ରୀୟ ଏବଂ ବିଶ୍ୱ ଶାନ୍ତି ପ୍ରତିଷ୍ଠା ଦିଗରେ ପ୍ରଧାନମନ୍ତ୍ରୀଙ୍କ ଯୋଗଦାନକୁ ମଧ୍ୟ ପୁରସ୍କାର ସମିତି ପ୍ରଶଂସା କରିଛି । ଏହି ପୁରସ୍କାରରେ ସମ୍ମାନିତ ହେବାରେ ପ୍ରଧାନମନ୍ତ୍ରୀ ମୋଦୀ ହେଉଛନ୍ତି ବିଶ୍ଵର ଚତୁର୍ଦ୍ଦଶ ବିଶିଷ୍ଟ ନେତା । ଏହି ସମ୍ମାନଜନକ ପୁରସ୍କାର ଏବଂ କୋରିଆ ସାଧାରଣତନ୍ତ୍ର ସହିତ ଭାରତର ନିବିଡ଼ ସହଯୋଗ ଉପରେ ଆଲୋକପାତ କରି ପ୍ରଧାନମନ୍ତ୍ରୀ କୃତଜ୍ଞତା ଜ୍ଞାପନ କରିବା ସହିତ ଏହି ପୁରସ୍କାରକୁ ସାଦରେ ଗ୍ରହଣ କରିଛନ୍ତି । ଆପୋସ ଭାବେ ନିର୍ଦ୍ଧାରିତ ଉପଯୁକ୍ତ ସମୟରେ ସିଓଲ ଶାନ୍ତି ପୁରସ୍କାର ଫାଉଣ୍ଡେସନ ପକ୍ଷରୁ ଏହି ପୁରସ୍କାର ପ୍ରଦାନ କରାଯିବ । ପୃଷ୍ଠଭୂମି 1990 ମସିହାରେ କୋରିଆର ସିଓଲରେ ଅନୁଷ୍ଠିତ ଚତୁର୍ବିଂଶ ଅଲିମ୍ପିକ କ୍ରୀଡ଼ାର ସଫଳତା ସ୍ମୃତିରେ ସିଓଲ ଶାନ୍ତି ପୁରସ୍କାର ପ୍ରତିଷ୍ଠା କରାଯାଇଥିଲା । ଏହି କ୍ରୀଡ଼ା ମହାକୁମ୍ଭରେ ସାରା ବିଶ୍ୱରୁ 160ଟି ରାଷ୍ଟ୍ର ଅଂଶଗ୍ରହଣ କରିଥିଲେ । ଏହି ପୁରସ୍କାରର ଉଦ୍ଦେଶ୍ୟ ସୌହାର୍ଦ୍ଦ୍ୟ ଏବଂ ବନ୍ଧୁତା ତଥା ବିଶ୍ୱବ୍ୟାପୀ ଏକ ଶାନ୍ତି ଓ ବନ୍ଧୁତ୍ୱପୂର୍ଣ୍ଣ ବାତାବରଣ ପ୍ରତିଷ୍ଠା କରିବା । କୋରିଆ ଉପଦ୍ୱୀପ ଏବଂ ଅବଶିଷ୍ଟ ବିଶ୍ୱରେ ଶାନ୍ତି ପ୍ରତିଷ୍ଠା ପାଇଁ କୋରିଆର ଲୋକମାନଙ୍କ ଆଗ୍ରହକୁ ପ୍ରତିଫଳିତ କରିବା ଲାଗି ଏହି ପୁରସ୍କାର ପ୍ରତିଷ୍ଠା କରାଯାଇଥିଲା । ପ୍ରତି ଦୁଇ ବର୍ଷରେ ଥରେ ସିଓଲ ଶାନ୍ତି ପୁରସ୍କାର ସେହି ବ୍ୟକ୍ତିବିଶେଷମାନଙ୍କୁ ଦିଆଯାଇ ଆସୁଛି ଯେଉଁମାନେ ମାନବୀୟ ସଦଭାବନା, ରାଷ୍ଟ୍ରଗୁଡ଼ିକ ମଧ୍ୟରେ ବନ୍ଧୁତା ଏବଂ ବିଶ୍ୱଶାନ୍ତି ଦିଗରେ ଯୋଗଦାନ କରିଆସୁଛନ୍ତି । ପୂର୍ବରୁ ବିଶ୍ୱସ୍ତରର ବହୁ ବିଶିଷ୍ଟ ବ୍ୟକ୍ତି ଯଥା ମଳିତ ଜାତିସଂଘର ପୂର୍ବତନ ମହାସଚିବ କୋଫି ଆନ୍ନନ, ଜର୍ମାନ ଚାନସେଲର ଆଞ୍ଜେଲା ମର୍କେଲ ଏବଂ ଡକ୍ଟର୍ସ ୱିଦଆଉଟ ବର୍ଡର୍ସ ଓ ଅକ୍ସଫାମ ଭଳି ବିଶିଷ୍ଟ ଅନ୍ତର୍ଜାତୀୟ ରିଲିଫ ସଂସ୍ଥାକୁ ଏହି ପୁରସ୍କାର ଦିଆଯାଇଛି । ସାରା ବିଶ୍ୱରୁ 13ଶହରୁ ଊର୍ଦ୍ଧ୍ଵ ନାମାଙ୍କନକାରୀଙ୍କ ଉପଲବ୍ଧିକୁ ବିବେଚନା କରିବା ପରେ ପୁରସ୍କାର ସମିତି ପ୍ରଧାନମନ୍ତ୍ରୀ ମୋଦୀଙ୍କୁ ଚୟନ କରିବା ସହିତ, ତାଙ୍କୁ 2018 ସିଓଲ ଶାନ୍ତି ପୁରସ୍କାର ପାଇଁ ‘ଉପଯୁକ୍ତ ପ୍ରାର୍ଥୀ’ ଭାବେ ଘୋଷଣା କରିଛି ।
ଭୂବିଜ୍ଞାନ କ୍ଷେତ୍ରରେ ସହଯୋଗ ପାଇଁ ଭାରତ ଓ ଯୁକ୍ତରାଷ୍ଟ୍ର ଆମେରିକା ମଧ୍ୟରେ ସ୍ୱାକ୍ଷରିତ ବୁଝାମଣାପତ୍ରକୁ କେନ୍ଦ୍ର କ୍ୟାବିନେଟ୍‌ର ଅନୁମୋଦ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର ମନ୍ତ୍ରିମଣ୍ଡଳ ବୈଠକରେ ଖଣି ମନ୍ତ୍ରଣାଳୟ ଅନ୍ତର୍ଗତ ଭାରତୀୟ ଭୂତାତ୍ତ୍ୱିକ ସର୍ଭେ ଓ ୟୁଏସଏର ଫ୍ଲୋରିଡା ଆନ୍ତର୍ଜାତିକ ବିଶ୍ୱବିଦ୍ୟାଳୟ ମଧ୍ୟରେ ଭୂବିଜ୍ଞାନ ସମ୍ପର୍କୀତ ସହଯୋଗ ନେଇ ସ୍ୱାକ୍ଷରିତ ବୁଝାମଣାପତ୍ରକୁ ଅନୁମୋଦନ ମିଳିଛି। ଉଭୟଙ୍କ ମଧ୍ୟରେ ସହଯୋଗ ପାଇଁ ଚିହ୍ନଟ ହୋଇଥିବା କ୍ଷେତ୍ର ଏହିପରି – (କ) ଭୂବୈଜ୍ଞାନିକ ଜ୍ଞାନର ବିକାଶ, ଭୂବିଜ୍ଞାନ ଓ ପୃଥିବୀର ଢାଞ୍ଚାଗତ ଆକାର, ବୈଶିଷ୍ଟ୍ୟ ତଥା ପରିବେଶ ନେଇ ଗବେଷଣା, ଭାରତ-ଏସୀୟ ମହାଦେଶୀୟ ଅଞ୍ଚଳରେ ହୋଇଥିବା ପରିବର୍ତ୍ତନ ତଥା ପୂର୍ବ-ହିମାଳୟ ପର୍ବତମାଳା ଅଞ୍ଚଳରେ ଭୂବିଜ୍ଞାନ ଓ ପୃଥିବୀର ଢାଞ୍ଚାଗତ ପରିବର୍ତ୍ତନ ଇତିହାସ ଉପରେ ଅଧ୍ୟୟନ । (ଖ) ଆଞ୍ଚଳିକ ଭୂତାତ୍ୱିକ, ଭୂ-ରସାୟନ, ପେଟ୍ରୋଲୋଜି ଓ ପ୍ରତ୍ୟେକ କ୍ଷେତ୍ରରେ ସମଗୁଣ ବିଦ୍ୟମାନ ତଥା ଲଦାଖର ଆଗ୍ନେୟ ଓ ରୂପାନ୍ତରିତ ଶିଳା ଅଧ୍ୟୟନ ସଂକ୍ରାନ୍ତ ସହଯୋଗ । (ଗ) ବୈଷୟିକ ଜ୍ଞାନ ଓ ଭୂବିଜ୍ଞାନ ତଥ୍ୟର ଆଦାନପ୍ରଦାନ । (ଘ) ପାରସ୍ପରିକ ସ୍ୱାର୍ଥ ଅନ୍ୟାନ୍ୟ ବିଷୟ ଉଭୟପକ୍ଷଙ୍କ ସହମତିରେ ନିଷ୍ପତ୍ତି ହେବ । ସୁବିଧା ଏହି ବୁଝାମଣାପତ୍ର ଯୋଗୁଁ ଭାରତୀୟ ଭୂତାତ୍ତ୍ୱିକ ସର୍ଭେ ଓ ଫ୍ଲୋରିଡ।। ଆନ୍ତର୍ଜାତିକ ବିଶ୍ୱବିଦ୍ୟାଳୟ ମଧ୍ୟରେ ଆନୁଷ୍ଠାନିକ ସମନ୍ୱୟ ବୃଦ୍ଧି ପାଇବ । ଉଦ୍ଦେଶ୍ୟ-ବୁଝାମଣାର ଲକ୍ଷ୍ୟ ହେଲା ଏକ ଯୁଗର ଭୂବୈଜ୍ଞାନିକ ଓ ରୂପାନ୍ତରିତ ଶିଳାର ପରିବେଶ ସମ୍ପର୍କରେ ଜ୍ଞାନ ଆହରଣ ସହ ଭାରତ-ଏସୀୟ ଅଞ୍ଚଳରେ ପରିବେଶ ଜନିତ ପରିବର୍ତ୍ତନର ଅନୁଧ୍ୟାନ କରିବା ଓ ପୂର୍ବ ହିମାଳୟ ଅଞ୍ଚଳରେ ଭୂତାତ୍ୱିକ ଇତିହାସର ଲିଖନ । ବୁଝାମଣା ସ୍ୱାକ୍ଷରିତ କାର୍ଯ୍ୟକଳାପଗୁଡିକ ମଧ୍ୟରେ ବୈଷୟିକ ଜ୍ଞାନ ଓ ଭୂବିଜ୍ଞାନ ସମ୍ପର୍କୀତ ତଥ୍ୟର ବିନିମୟ ଭୂତାତ୍ତ୍ୱିକ ଓ ଆଗ୍ନେୟ ଓ ରୂପାନ୍ତରିତ ଶୀଳା ପରିବେଶ ସମ୍ପର୍କରେ ଗବେଷଣା, ପୂର୍ବ ହିମାଳୟ ଭୂତାତ୍ତ୍ୱିକ ଓ ଆଗ୍ନେୟଶିଳା ରୂପରେଖ ଉପରେ ଗବେଷଣା ଇତ୍ୟାଦି ଅନ୍ତର୍ଭୁକ୍ତ ।
ଆସୁରା ଅବସରରେ ହଜରତ ଇମାମ ହୁସେନ (ଏଏସ)ଙ୍କ ବଳିଦାନକୁ ସ୍ମରଣ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସୁରା ଅବସରରେ ହଜରତ ଇମାନ ହୁସେନଙ୍କ ବଳିଦାନକୁ ସ୍ମରଣ କରିବା ସହ ସତ୍ୟ ପ୍ରତି ପ୍ରତିବଦ୍ଧତା ସହ ଅନ୍ୟାୟ ବିରୋଧରେ ଲଢେଇ ପାଇଁ ସେ ମନେ ରହିବେ ବୋଲି କହିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଆଜିର ଦିନ ହଜରତ ଇମାମ ହୁସେନ (ଏଏସ)ଙ୍କ ବଳିଦାନକୁ ସ୍ମରଣ କରିବାର ଦିନ । ସତ୍ୟ ପ୍ରତି ପ୍ରତିବଦ୍ଧତା ସହ ଅନ୍ୟାୟ ବିରୋଧରେ ଲଢେଇ ପାଇଁ ସେ ସ୍ମରଣୀୟ ରହିବେ । ସମାନତା ଓ ଭାତୃଭାବକୁ ମଧ୍ୟ ସେ ବେଶ ଗୁରୁତ୍ୱ ପ୍ରଦାନ କରିଥିଲେ ।”
ପ୍ରୟାଗରାଜରେ ସ୍ୱଚ୍ଛ କୁମ୍ଭ, ସ୍ୱଚ୍ଛ ଆଭାର କାର୍ଯ୍ୟକ୍ରମକୁ ସମ୍ବୋଧିତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ପ୍ରୟାଗରାଜରେ ସ୍ୱଚ୍ଛ କୁମ୍ଭ, ସ୍ୱଚ୍ଛ ଆଭାର କାର୍ଯ୍ୟକ୍ରମକୁ ସମ୍ବୋଧିତ କରିଛନ୍ତି । ସେ ପ୍ରୟାଗରାଜରେ ପବିତ୍ର ସଙ୍ଗମର ଜଳରେ ବୁଡ ପକାଇବା ପରେ, ଆଉ ଏକ ସ୍ୱଚ୍ଛ କୁମ୍ଭ ସୁନିଶ୍ଚିତ କରିବା ପାଇଁ ନିର୍ବାଚିତ ସ୍ୱଚ୍ଛତା କାର୍ଯ୍ୟକର୍ତ୍ତାମାନଙ୍କୁ ସେମାନଙ୍କ ପ୍ରୟାସର ସମ୍ମାନ ସ୍ୱରୂପ ‘ଚରଣ ବନ୍ଦନା’ କରି ମଞ୍ଚ ଉପରେ ପହଞ୍ଚିଥିଲେ । ସେ ଏହି ସମସ୍ତ ବ୍ୟକ୍ତିଙ୍କୁ ‘କର୍ମ ଯୋଗୀ’ ଭାବେ ଉଲ୍ଲେଖ କରିଥିଲେ, ଯେଉଁମାନେ କି କୁମ୍ଭ ପାଇଁ ପ୍ରୟାଗରାଜରେ ଏକତ୍ରିତ ହେଉଥିବା ଭକ୍ତମାନଙ୍କୁ ସର୍ବଶ୍ରେଷ୍ଠ ବ୍ୟବସ୍ଥା ସୁନିଶ୍ଚିତ କରିବାରେ ସାମିଲ ରହିଛନ୍ତି । ଏହି ସନ୍ଦର୍ଭରେ ସେ ଏନଡିଆରଏଫ, ନାବିକ, ସ୍ଥାନୀୟ ଜନସାଧାରଣ ଏବଂ ସ୍ୱଚ୍ଛତା କର୍ମୀମାନଙ୍କ ସମ୍ବନ୍ଧରେ ମଧ୍ୟ ଉଲ୍ଲେଖ କରିଥିଲେ । ଗତ କିଛି ସପ୍ତାହ ମଧ୍ୟରେ 21 କୋଟିରୁ ଅଧିକ ଜନସାଧାରଣ କୁମ୍ଭ ଗସ୍ତ କରିଛନ୍ତି ଉଲ୍ଲେଖ କରି, ସେ କହିଲେ ଯେ ସ୍ୱଚ୍ଛତା କାର୍ଯ୍ୟକର୍ତ୍ତାମାନେ ପ୍ରଦର୍ଶିତ କରିଛନ୍ତି କି କିଛି ବି ଅସମ୍ଭବ ନୁହେଁ । ସେ କହିଲେ ଯେ ଚଳିତ ବର୍ଷ କୁମ୍ଭକୁ ମିଳିଥିବା ପ୍ରଶଂସାର ସେମାନେ ହେଉଛନ୍ତି ସବୁଠାରୁ ବଡ ସୁପାତ୍ର । ସେ କହିଲେ ଯେ ସେହି ସମୟ ଯେତେବେଳେ କି ସେ କିଛି ସଫେଇ କର୍ମଚାରୀମାନଙ୍କ ଚରଣ ବନ୍ଦନା କଲେ, ତାହା ସବୁବେଳେ ତାଙ୍କ ସ୍ମରଣରେ ରହିବ । ପ୍ରଧାନମନ୍ତ୍ରୀ କହିଲେ ଯେ ଆଜି ଘୋଷିତ ସ୍ୱଚ୍ଛତା ସେବା ସମ୍ମାନ କୋଷ ସ୍ୱଚ୍ଛତା କାର୍ଯ୍ୟକର୍ତ୍ତା ଏବଂ ସେମାନଙ୍କ ପରିବାରର ଆବଶ୍ୟକତା ସମୟରେ ସହାୟତା କରିବ । ପ୍ରଧାନମନ୍ତ୍ରୀ କହିଲେ ଯେ ସ୍ୱଚ୍ଛ ଭାରତ ଅଭିଯାନ ଦ୍ରୂତଗତିରେ ଆଗକୁ ବଢ଼ୁଛି । ଦେଶ ଚଳିତ ବର୍ଷ ଅକ୍ଟୋବର 2କୁ ମହାତ୍ମାଗାନ୍ଧୀଙ୍କ 150ତମ ଜୟନ୍ତୀ ପୂର୍ବରୁ ଖୋଲାରେ ଶୌଚ ମୁକ୍ତ ହେବା ଆଡକୁ ବଢ଼ୁଛି । ଗଙ୍ଗା ନଦୀର ସ୍ୱଚ୍ଛତା ଚଳିତ ବର୍ଷ ମଧ୍ୟ ବଡ ଚର୍ଚ୍ଚାର ବିଷୟ ରହିଛି । ସେ କହିଲେ ଯେ ଆଜି ସେ ଏହାକୁ ପ୍ରଥମ ଥର ପାଇଁ ଅନୁଭବ କରିଛନ୍ତି । ନମାମି ଗଙ୍ଗେ କେନ୍ଦ୍ର ସରକାରଙ୍କ ପ୍ରୟାସର ପରିଣାମ । ସେ କହିଲେ ଯେ ନଦୀରେ ପଡୁଥିବା ନାଳମାନଙ୍କୁ ଅବରୁଦ୍ଧ କରାଯାଉଛି ଏବଂ ସିୱେଜ ଟ୍ରିଟମେଣ୍ଟ ପ୍ଳାଣ୍ଟ ନିର୍ମାଣ କରାଯାଉଛି । କିଛି ଦିନ ପୂର୍ବରୁ ତାଙ୍କୁ ସିଓଲ ଶାନ୍ତି ପୁରସ୍କାର ମିଳିଛି, ଯେଉଁଥିରେ ପାଖାପାଖି 1.30 କୋଟି ଟଙ୍କା ସାମିଲ ଥିଲା । ସେ କହିଲେ ଯେ ସେ ଏହି ରାଶିକୁ ନମାମି ଗଙ୍ଗା ମିଶନ ପାଇଁ ଦାନ କରିଦେଇଛନ୍ତି । ସେ କହିଲେ ଯେ ପ୍ରଧାନମନ୍ତ୍ରୀ ଭାବେ ତାଙ୍କୁ ମିଳିଥିବା ଉପହାର ଏବଂ ସ୍ମାରକୀମାନଙ୍କୁ ମଧ୍ୟ ନିଲାମ କରିଦିଆଯାଇଛି ଏବଂ ଏହି ଆୟ ମଧ୍ୟ ନମାମି ଗଙ୍ଗେ ମିଶନକୁ ପ୍ରଦାନ କରାଯାଇଛି । ପ୍ରଧାନମନ୍ତ୍ରୀ କୁମ୍ଭ ସହିତ ଜଡିତ ନାବିକମାନଙ୍କୁ ମଧ୍ୟ ବିଶେଷ ଭାବେ ପ୍ରଶଂସା କରିଥିଲେ । ସେ ଏହା ମଧ୍ୟ କହିଥିଲେ ଯେ ସ୍ୱାଧୀନତା ପରେ ପ୍ରଥମ ଥର ପାଇଁ କୁମ୍ଭ ଆସୁଥିବା ତୀର୍ଥଯାତ୍ରୀମାନଙ୍କୁ ଅକ୍ଷୟ ବଟ ଯାତ୍ରା କରିବାର ସୁଯୋଗ ମିଳିଛି । ପ୍ରଧାନମନ୍ତ୍ରୀ ସେଠାରେ ଉପସ୍ଥିତ ଥିବା ସମସ୍ତ ବ୍ୟକ୍ତିମାନଙ୍କୁ ଧନ୍ୟବାଦ ପ୍ରଦାନ କରିଥିଲେ । ସେ ଏ ସମ୍ବନ୍ଧରେ ଉତ୍ତର ପ୍ରଦେଶ ପୋଲିସ ଦ୍ୱାରା ନିର୍ବାହ କରାଯାଇଥିବା ଭୂମିକାର ପ୍ରଶଂସା କରିଥିଲେ । ପ୍ରଧାନମନ୍ତ୍ରୀ କହିଲେ ଯେ ଚଳିତ ବର୍ଷ କୁମ୍ଭ ପାଇଁ କରାଯାଇଥିବା ବ୍ୟବସ୍ଥାମାନଙ୍କରେ ମହତ୍ୱପୂର୍ଣ୍ଣ ଭିତ୍ତିଭୂମିର ବିକାଶ ସାମିଲ ରହିଛି, ଯାହାକି କୁମ୍ଭ ମେଳା ଶେଷ ହେବା ପରେ ମଧ୍ୟ ସହରର ସେବା କରି ଚାଲିବ ।